CELEX: E2015P0018
Language: mt
Date: 2015-07-16 00:00:00
Title: Azzjoni mressqa fis-16 ta’ Lulju 2015 mill-Awtorità ta’ Sorveljanza tal-EFTA kontra l-Iżlanda (Il-Kawża E-18/15)

29.10.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 357/4
            
         Azzjoni mressqa fis-16 ta’ Lulju 2015 mill-Awtorità ta’ Sorveljanza tal-EFTA kontra l-Iżlanda
   (Il-Kawża E-18/15)
   (2015/C 357/04)
   Fis-16 ta’ Lulju 2015 inġiebet azzjoni quddiem il-Qorti tal-EFTA kontra l-Iżlanda mill-Awtorità ta’ Sorveljanza tal-EFTA, irrappreżentata minn Øyvind Bø u minn Marlene Lie Hakkebo, fil-funzjoni tagħhom bħala Aġenti tal-Awtorità ta’ Sorveljanza tal-EFTA, 35 Rue Belliard, B-1040 Brussell.
   L-Awtorità ta’ Sorveljanza tal-EFTA titlob lill-Qorti tal-EFTA biex:
   
               1.
            
            
               Tiddikjara li, billi naqset milli tadotta l-miżuri meħtieġa għall-implimentazzjoni tal-Att li ssir referenza għalih fil-punt 56 l tal-Kapitolu V tal-Anness XIII tal-Ftehim dwar iż-Żona Ekonomika Ewropea (id-Direttiva tal-Parlament Ewropew u tal-Kunsill 2010/65/UE tal-20 ta’ Ottubru 2010 dwar il-formalitajiet ta’ rappurtar għal bastimenti li jaslu fi u/jew jitilqu minn portijiet tal-Istati Membri u li tħassar id-Direttiva 2002/6/KE), kif adattata għall-Ftehim permezz tal-Protokoll 1 tiegħu, fiż-żmien preskritt, l-Iżlanda ma ssodisfatx l-obbligi tagħha skont l-Artikolu 14 tal-Att u skont l-Artikolu 7 tal-Ftehim.
            
         
               2.
            
            
               Tordna lill-Iżlanda tħallas l-ispejjeż ta’ dawn il-proċedimenti.
            
         
      L-isfond legali u fattwali u l-eċċezzjonijiet miġjuba bħala sostenn:
   
   
               —
            
            
               L-applikazzjoni tindirizza n-nuqqas tal-Iżlanda li tikkonforma, sa mhux aktar tard mit-18 ta’ Frar 2015, ma’ opinjoni motivata mogħtija mill-Awtorità ta’ Sorveljanza tal-EFTA fit-18 ta Diċembru 2014 rigward in-nuqqas ta’ dan l-Istat li jimplimenta fl-ordinament ġuridiku nazzjonali tiegħu, (id-Direttiva tal-Parlament Ewropew u tal-Kunsill 2010/65/UE tal-20 ta’ Ottubru 2010 dwar il-formalitajiet ta’ rappurtar għal bastimenti li jaslu fi u/jew jitilqu minn portijiet tal-Istati Membri u li tħassar id-Direttiva 2002/6/KE) kif issir referenza għaliha fil-punt 56 l tal-Kapitolu V tal-Anness XIII tal-Ftehim taż-Żona Ekonomika Ewropea, u kif adattata għal dak il-Ftehim permezz tal-Protokoll 1 tiegħu (“l-Att”),
            
         
               —
            
            
               L-Awtorità ta’ Sorveljanza tal-EFTA tissottometti li l-Iżlanda naqset milli tissodisfa l-obbligi tagħha skont l-Artikolu 14 tal-Att u skont l-Artikolu 7 tal-Ftehim taż-ŻEE billi ma adottatx il-miżuri meħtieġa biex timplimenta l-Att fiż-żmien preskritt.